Uashingtoni bën thirrje për përmbajtje në Sudan 
Shtetet e Bashkuara po bëjnë thirrje për kthimin tek tranzicioni drejt demokracisë nën udhëheqjen e qeverisë civile.
Ndërsa protestuesit pro-qeverisë civile në kryeqytetin e Sudanit bllokuan trafikun me barrikada të vogla me tulla, komuniteti ndërkombëtar dënoi me shpejtësi grushtin ushtarak të shtetit. Antonio Guterres është Sekretar i Përgjithshëm i Kombeve të Bashkuara. Zëvendës ambasadori amerikan Richard Mills Jr. ngriti çështjen e Sudanit në Këshillin e Sigurimit të Kombeve të Bashkuara. Gjenerali i lartë i Sudanit Abdel-Fattah Burhan tha se po shpërndante Këshillin Sovran në pushtet si dhe qeverinë e udhëhequr nga Kryeministri Abdalla Hamdok, në një përpjekje, siç u shpreh ai, për të ruajtur kahjen e revolucionit madhështor të dhjetorit, deri sa të arrihen objektivat e tij përfundimtare. Por në Uashington, zëdhënësi i Departamentit të Shtetit Ned Price tha se ushtria sudaneze ka përmbysur aspiratat demokratike të popullit sudanez. Ai theksoi qendrimin amerikan për situatën, duke punuar me komunitetin ndërkombëtar: Sekretari i Shtetit Antony Blinken foli në telefon me Kryeministrin Hamdok mbrëmjen e së martës. Ai përshëndeti lirimin e tij nga paraburgimi dhe theksoi mbështetjen amerikane për tranzicionin drejt demokracisë të udhëhequr nga qeveria civile. Përfshirja dimplomatike në rajon është pikërisht gjëja që nevojitet tani, tha për Zërin e Amerikës Joseph Tucker me Institutin Amerikan të Paqes,. Departamenti i Shtetit i ka bërë thirrje ushtrisë sudaneze që të përmbahet nga çdo dhunë kundër protestuesve paqësorë, përfshirë mospërdorimin e armëve të zjarrit.